
DESCRIEREA ȘI SEMNIFICAȚIILE
elementelor însumate ale stemei Comunei Șoldanu, Județul Călărași
- VARIANTA 1 - 
Descrierea stemei:
Scut triunghiular cu marginile rotunjite,  tăiat printr-un brâu undat de argint și despicat în partea superioară.
În partea dreaptă, în câmp verde se află un snop de spice de aur.
În partea stângă,  în câmp albastru se află o amforetă de argint. 
În partea inferioară, în câmp albastru, se află un clopot de aur cu cruce treflată în partea superioară.
Scutul este timbrat de coroană murală de argint cu un turn crenelat. 

Semnificația elementelor însumate: 
Spicele de grâu simbolizează principala activitate a locuitorilor din aceasta comună, cultura cerealelor.
Amforeta face referire la descoperirile arheologice numeroase de pe raza comunei.  
Clopotul reprezintă biserica din satul Negoeşti, ctitorie a domnitorului Matei Basarab, monument istoric.
Brâul undat reprezintă Râul Argeș, ce străbate comuna. 
Coroana murală cu un turn crenelat semnifică faptul că localitatea are rangul de comună.   

- VARIANTA 2 - 
Descrierea stemei:
Scut triunghiular cu marginile rotunjite, tăiat în bară și în bandă, cu trei cartiere.
În primul cartier, în dreapta, în câmp verde se află un snop de grâne de aur.
În al doilea cartier, în stânga, în câmp verde trei bezanți de argint, dispuși doi cu unu. 
În vârful scutului, în câmp roșu un edificiu religios de argint, văzut din față, cu trei turle rotunde. 

Semnificația elementelor însumate: 
Spicele de grâu simbolizează principala activitatea a locuitorilor din aceasta comună, cultura cerealelor.
Edificiul religios reprezintă biserica din satul Negoești, ctitorie a domnitorului Matei Basarab, monument arhitectonic de importanță națională.
Cei trei bezanți de argint fac referire la descoperirile arheologice de pe raza comunei, în special la tezaurul de monede dacice de tip Vȃrteju București.
Coroana murală cu un turn crenelat semnifică faptul că localitatea are rangul de comună.   

- VARIANTA 3 - 
Descrierea stemei:
Scut triunghiular cu marginile rotunjite, tăiat printr-un brâu undat albastru.
În partea superioară, în câmp verde se află un snop de spice de aur, încadrat de doi bezanți de argint.
În partea inferioară, în câmp roșu, se află un edificiu religios cu corp argintiu văzut din față, cu trei turle rotunde argintii.
Scutul este timbrat de coroană murală de argint cu un turn crenelat. 

Semnificația elementelor însumate: 
Snopul de spice de grâu simbolizează principala activitatea a locuitorilor din aceasta comună, cultura cerealelor. 
Cei doi bezanți de argint fac referire la descoperirile arheologice de pe raza comunei, în special la tezaurul de monede dacice de tip Vȃrteju București și la numărul satelor componente ale comunei.
Edificiul religios reprezintă biserica din Satul Negoești, ctitorie a domnitorului Matei Basarab, monument arhitectonic de importanță națională.
Brȃul undat reprezintă Râul Argeș ce străbate comuna.
Coroana murală cu un turn crenelat semnifică faptul că localitatea are rangul de comună.   

